ඉන්දික ගයාන් බස්නායක හෙවත් බස්සා බදුල්ල පොලිසියට බාර වී තිබේ.රුහුණු සරසවියේ සුසන්ත බණ්ඩාරනායක සිසුවාගේ මරණය සම්බන්ධයෙන් එම සරසවියේම සිසුවකු වන ‘බස්සා’ නැමැත්තා සැකකරුවකු ලෙස පොලිසිය සොයමින් සිටියේය.මොහු පෙරේදා (9) රාත්‍රී නීතිඥයකු සමඟ ගොස් බදුල්ල පොලිසියට භාර වූ බව පොලිස් මාධ්‍ය ප්‍රකාශක පොලිස් අධිකාරි ප්‍රිශාන්ත ජයකොඩි මහතා කියයි.මේ සැකකාර ශිෂ්‍යයා බදුල්ල පොලිසිය මඟින් බදුල්ල මහේස්ත්‍රාත් අධිකරණයට ඉදිරිපත් කළ අතර ඇප මත මුදාහැර තිබේ.ලබන 24 වැනිදා බදුල්ල මහේස්ත්‍රාත් අධිකරණය හමුවේ ඔහුට පෙනී සිටින ලෙසට බදුල්ල මහේස්ත්‍රාත්වරයා නියෝග කොට තිබේ.